Diari Oficial de la Generalitat Valenciana


Sumari del DOGV 1275, del 30-03-1990 (1990/817004)

ORDRE de 22 de març de 1990, de la Conselleria de Sanitat i Consum, per la qual es crea la Junta de Contractació del Servei Valencià de Salut.
----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/03/22/(1)/dof/vci/html**

### Dades del document

Número de DOGV
:   1275

Data del DOGV
:   30-03-1990

Secció del DOGV
:   DISPOSICIONS GENERALS

Número del document
:   1990/817004


Data del document
:   22-03-1990

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 22 de març de 1990, de la Conselleria de Sanitat i Consum, per la qual es crea la Junta Central de Contractació del Servei Valencià de Salut.  
L?homogeneïtat o semblança dels béns consumits en els Centres Sanitaris del Servei Valencià de Salut ha justificat la centralització d'alguns expedients administratius de contractació. L?experiència tinguda ha demostrat els avantatges del sistema, tant des del punt de vista de la tramitació dels expedients com de l?econòmic, sempre que es limite l'aplicació del sistema a determinats béns prudentment determinats.  
Aqueixa mateixa experiència aconsella la creació de la Junta Central de Contractació del Servei Valencià de Salut.  
Constitueix l'objecte principal d'aquesta Ordre, a part de la creació de l'esmentada Junta, l'organització de l'estructura orgànica necessària per a la gestió centralitzada de determinats contractes de subministraments a través de la Junta Central de Contractació del Servei Valencià de Salut, en virtut de l'article 53 del Decret 46/1988, de 12 d'abril, del Consell de la Generalitat Valenciana, i dels articles 44 i 68 de la Llei 5/1983, de 30 de desembre, de la Generalitat Valenciana.  
Es fixen també les atribucions de la Junta Central de Contractació quant als contractes d'obres, dels d'assistència amb empreses consultores o de serveis i quant a contractes per a treballs específics i concrets. En relació amb aquests dos darrers tipus de contractes, la Junta Central de Contractació està destinada a desplegar més una funció de normalització i de desplegament tècnic que no de gestió directa.  
Per això,  
ORDENE:  
Article u  
Es crea la Junta Central de Contractació del Servei Valencià de Salut, enquadrada en la Direcció del Servei Valencià de Salut, amb les funcions a què es refereixen els articles 3, 4 i 5 d'aquesta Disposició.  
Article dos  
La Junta Central de Contractació serà constituïda per un president, cinc vocals i un secretari que seran nomenats pel President del Consell d?Administració del Servei Valencià de Salut, a proposta del Director del Servei Valencià de Salut, sens perjudici de la possible adscripció dels assessors necessaris, designats pel Director del Servei Valencià de Salut, els quals comptaran exclusivament amb el dret de veu en les sessions a què assistesquen.  
Article tres  
La Junta Central de Contractació del Servei Valencià de Salut, en matèria de contractes d'obres tindrà les competències de proposta d'inici de l'expedient, de la seua gestió i de proposta d'adjudicació, quan les facultats i competències de l'òrgan de contractació no estiguessen delegades o ho estiguessen en el Director de l?Organisme o, si s'escau, en el Director per a la Gestió d'Infrastructura, Subministraments i Hostaleria.  
Actuarà en aquests contractes com a Mesa de Contractació, i en formarà part, un lletrat del Servei d?Assessoria Jurídica i l'Interventor Delegat de la Intervenció General.  
Article quatre  
La Junta Central de Contractació en relació amb els subministraments d'adquisició centralitzada desplegarà les següents funcions:  
1) Estudi i valoració de les necessitats dels Centres del Servei Valencià de Salut, coordinació i gestió de les adquisicions i determinació de la forma d'adjudicació conformement amb el Reglament General de Contractació.  
2) Proposta d'inici de l?expedient, la seua gestió i proposta d'adjudicació dels contractes de subministrament, qualsevol que siga la forma d'adjudicació.  
Actuaran en aquests casos com a Mesa de Contractació, i s'hi incorporaran per a aquestes actuacions l'Interventor Delegat de la Intervenció General de la Generalitat Valenciana i un lletrat del Servei d?Assessoria Jurídica del Servei Valencià de Salut.  
3) Establir les directrius i instruccions sobre normalització o homologació, tant del sistema mobiliari com del d'oficina inventariable o no inventariable.  
Article cinc  
En relació amb els contractes d?assistència regulats pel Decret 1005/1974, de 4 d'abril, i els de treballs específics regulats pel Decret 1465/1985, de 17 de juliol, la Junta Central de Contractació tindrà les facultats de programació i estudi de necessitats, així com de proposta d'inici d'expedient, de la seua gestió i de proposta d'adjudicació quan les facultats i competències de l?òrgan de contractació del S.V.S. no estiguessen delegades o ho estiguessen en el Director del Servei Valencià de Salut o, si s'escau, en el Director per a la Gestió d'Infrastructura, Subministraments i Hostaleria.  
Article sis  
La Direcció per a la Gestió d'Infrastructura, Subministraments i Hostaleria, amb les adequacions orgàniques que escaiguen, assumirà les funcions administratives que es deriven de la creació de la Junta Central de Contractació.  
Article set  
Els distints centres de despesa del Servei Valencià de Salut hauran de trametre a la Junta Central de Contractació, en el termini assenyalat per a l?elaboració de la previsió pressupostària, la relació de necessitats per a l?exercici següent, referent a subministraments competència de la Junta Central de Contractació. Aquestes competències s'estenen també a la despesa originada pels serveis centrals de l?Organisme.  
Article vuit  
La Junta Central de Contractació es regirà per les normes establertes en aquesta Ordre, i si de cas hi manquen, per les que estableixen el Reglament General de Contractació i el Decret 3186/1968, de 26 de desembre.  
DISPOSICIONS ADDICIONALS  
Primera  
S'autoritza el Director del Servei Valencià de Salut perquè, amb l'informe previ de la Junta Central de Contractació, determine els subministraments d'adquisició centralitzada per a tot l'Organisme.  
Segona  
Es faculta el Director del Servei Valencià de Salut per dictar les normes de desplegament d'aquesta Disposició.  
DISPOSICIO FINAL  
Aquesta Ordre entrarà en vigor als vint dies de la seua publicació al Diari Oficial de la Generalitat Valenciana.  
València, 22 de març; de 1990.  
El Conseller de Sanitat i Consum,   
JOAQUIN COLOMER SALA


Còpia Permalink ELI